Legal Document

Category: 1415

Text:
6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 159 της 10/18 Μαρτ. 1961 (Φ.Ε.Κ. Α΄ 48) Περί εκπαιδεύσεως των Ταχυδρομικών υπαλλήλων. Έχοντες υπ’ όψιν τας διατάξεις του άρθρ. 39 παρ. 6 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων», τας υπ’ αριθ. 801/1960 και 853/1960 γνωμοδοτήσεις του Ανωτάτου Συμβουλίου Δημοσίων Υπηρεσιών και την υπ’ αριθ. 76/1961 γνωμοδότησιν του Συμβουλίου Επικρατείας, προτάσει των Ημετέρων επί των Συντονισμού, Εθνικής Παιδείας και Θρησκευμάτων και Συγκοινωνιών-Δημοσίων Έργων Υπουργών, απεφασίσαμεν και διατάσσομεν: Άρθρ.1.-1.Δια την πλήρη θεωρητικήν και πρακτικήν κατάρτισιν των διοριστέων εις την Ταχυδρομικήν Υπηρεσίαν υπαλλήλων προς πλήρωσιν κενών θέσεων προσωπικού της κατά τον υπαλληλικόν κώδικα α΄ κατηγορίας της υπηρεσίας ταύτης λειτουργεί εν Αθήναις αντί των κατά το άρθρ. 1 του Νόμ. 542/1948 Σχολών ΤΤΤ ιδία Ταχυδρομική Σχολή, εις ην η φοίτησις είναι διετής. Σελ. 72 2.Δι’ αποφάσεως του Υπουργού ΣυγκοινωνιώνΔημοσίων Έργων εκδιδομένης εφ’ άπαξ κατ’ Ιούνιον εκάστου έτους, ορίζεται μετ’ εκτίμησιν των εις το προσωπικόν α΄ κατηγορίας αναγκών της Υπηρεσίας και γνώμην του Συμβουλίου Ταχυδρομικής Εκμεταλλεύσεως ο αριθμός των δια την προσεχή σχολικήν περίοδον εισακτέων σπουδαστών, επιτρεπομένης και της προσωρινής, δι’ εν ή πλείονα έτη, αναστολής εισαγωγής σπουδαστών. Άρθρ.10.-1.Μετά τας τμηματικάς εξετάσεις του δευτέρου έτους οι επιτυχόντες υποχρεούνται όπως υποστώσι πρακτικήν άσκησιν εις τα εν τη περιοχή της τέως Διοικήσεως Πρωτευούσης λειτουργούντα Ταχ. Γραφεία. Τα Γραφεία παρ’ οις θα γίνη η τοιαύτη πρακτική άσκησις και η κατανομή εις ταύτα των σπουδαστών ορίζονται δι’ αποφάσεως του Γενικού Διευθυντού Ταχυδρομείων μετά γνώμην του Συμβουλίου Ταχ. Εκμεταλλεύσεως. 2.Οι εις τα οριζόμενα Γραφεία κατανομόμενοι προς άσκησιν σπουδασταί εργάζονται παρ’ αυτοίς καθ’ ας ώρας και το λοιπόν προσωπικόν επί δίμηνον διάστημα χρησιμοποιούμενοι εναλλάξ εις όλους τους τομείς εργασίας ώστε να ασκηθώσιν επαρκώς εις τας Υπηρεσίας ανταποκρίσεων, Δεμάτων, Επιταγών και Ταμιευτηρίου. 3.Οι Καθηγηταί και Επιμεληταί των μαθημάτων τούτων διερχόμενοι εκ των Γραφείων δίδουσι σχετικάς οδηγίας και παρακολουθούσι την πρόοδον και επίδοσιν των σπουδαστών, ην οι Καθηγηταί βαθμολογούσιν ιδιαιτέρως. Σελ. 76 Άρθρ.11.-1.Αι πτυχιακαί εξετάσεις ενεργούνται εντός μηνός από της λήξεως της κατά το προηγούμενον άρθρον πρακτικής ασκήσεως, είναι δε γραπταί και προφορικαί εφ’ όλης της διδαχθείσης ύλης αμφοτέρων των ετών. Οι σπουδασταί εξετάζονται γραπτώς μεν εις άπαντα τα μαθήματα επί πλέον δε προφορικώς εις τα μαθήματα: α)Γενικής Οργανώσεως της Ταχ. Υπηρεσίας, β)Ταχ. Δικτύου και Διαβιβάσεων, γ)Ταχ. Ανταποκρίσεων, δ)Ειδικών Ταχ. Υπηρεσιών και ε)Ταχ. Ταμιευτηρίου και Στοιχείων Λογιστικής. Η προφορική εξέτασις ενεργείται μετά το πέρας των γραπτών εξετάσεων εν δημοσία συνεδριάσει ενώπιον του εξεταστού όστις και μόνον βαθμολογεί και δύο τουλάχιστον ετέρων Καθηγητών βάσει προγράμματος του Συλλόγου των Καθηγητών δι’ ου θα ορίζηται ημέρα και ώρα της εξετάσεως εκάστου σπουδαστού ή ωρισμένου αριθμού σπουδαστών. 2.Ο βαθμός επιτυχίας εν εκάστω μαθήματι των πτυχιακών εξετάσεων καθορίζεται εκ του βαθμού του γραπτού δι’ όσα μεν μαθήματα η εξέτασις ενεργείται μόνον γραπτώς, εκ του μέσου δε όρου του βαθμού γραπτών και προφορικών εξετάσεων δια τα λοιπά μαθήματα. Βαθμός προφορικής εξετάσεως είναι ο μέσος όρος του βαθμού της εξετάσεως ταύτης και του βαθμού της πρακτικής ασκήσεως. 3.Επιτυχών εις τας πτυχιακάς εξετάσεις είναι ο σπουδαστής ο λαβών εις έκαστον μεν των πρωτευόντων μαθημάτων βαθμόν τουλάχιστον 12 εις έκαστον δε των δευτερευόντων τουλάχιστον 10. Σπουδαστής λαβών εις εν ή δύο των δευτερευόντων μαθημάτων βαθμόν κατώτερον της ως άνω βάσεως θεωρείται επιτυχών μεν εάν το άθροισμα των βαθμών των δευτερευόντων μαθημάτων ανέρχεται τουλάχιστον εις ογδοήκοντα, ανεξεταστέος δε εις τα μαθήματα εις α έλαβε κατώτερον της βάσεως βαθμόν, εάν το άθροισμα των βαθμών τούτων είναι μικρότερον. Σπουδαστής λαβών κατώτερον της βάσεως βαθμός εις εν πρωτεύον μάθημα, ή εις εν πρωτεύον και εν δευτερεύον, ή εις τρία δευτερεύοντα μαθήματα είναι ανεξεταστέος εις το μάθημα ή τα μαθήματα ταύτα. Σπουδαστής λαβών κατώτερον της βάσεως βαθμόν εις πλείονα των ανωτέρω μαθήματα θεωρείται αποτυχών. 22.Β.β.6 Εκπαίδευση Ταχυδρομικών Υπαλλήλων 4.«Οι ανεξεταστέοι, επανεξεταζόμενοι εφ’ άπαξ κατ’ επιλογήν είτε εντός του μηνός Φεβρουαρίου είτε εντός του μηνός Ιουνίου του επομένου έτους, θεωρούνται επιτυχόντες εις τας πτυχιακάς εξετάσεις εάν λάβωσιν την βάσιν εις τα επανεξεταζόμενα μαθήματα». Το εντός « » εδάφιον της παρ. 4 αντικατεστάθη δια του άρθρ. 1 του Β.Δ. υπ’ αριθ. 294 της 15/24 Μαΐου 1963 κατωτ. αριθ. 8. Εν περιπτώσει αποτυχίας των κατά την επανεξέτασιν ταύτην δικαιούνται εφ’ άπαξ να υποστώσι νέαν πτυχιακήν επανεξέτασιν εφ’ όλων των μαθημάτων εις την πρώτην ή την δευτέραν των υπό της επομένης παραγράφου καθοριζομένων εξεταστικών περιόδων, οπότε θεωρούνται επιτυχόντες, εάν συγκεντρώσωσι σύνολον βαθμών 125. 5.Οι αποτυχόντες δικαιούνται να υποστώσιν εκ νέου πτυχιακήν εξέτασιν εφ’ όλων των μαθημάτων κατά τον Οκτώβριον του αυτού έτους, αποτυγχάνοντες δε τυχόν κατά την τοιαύτην επανεξέτασιν λόγω μη συγκεντρώσεως της εξ 125 βαθμών οριζομένης βάσεως, δικαιούνται να επιλέξωσιν είτε την επανεγγραφήν των εις το δεύτερον έτος της Σχολής είτε την επανεξέτασίν των κατά τον Φεβρουάριον του επομένου έτους. Εν περιπτώσει αποτυχίας των και κατά την δευτέραν ταύτην επανεξέτασιν θεωρούνται οριστικώς απορριφθέντες μη δικαιούμενοι να επαναγραφώσιν. 6.Σπουδαστής μη προσελθών εις τας πτυχιακάς εξετάσεις είτε γενικώς είτε εις τινά μόνον μαθήματα θεωρείται αποτυχών και μηδενίζεται εις α μαθήματα δεν έλαβε μέρος, πλην εάν δεν προσήλθε δια λόγους ανωτέρας βίας προσηκόντως βεβαιουμένης οπότε δύναται τη αιτήσει του να εξετασθή μετά των ανεξεταστέων. Άρθρ.12.-1.Άμα τω πέρατι των πτυχιακών εξετάσεων συντάσσεται λεπτομερές πρακτικόν υπογραφόμενον υπό του Συλλόγου των Καθηγητών. 2.Οι επιτυγχάνοντες εγγράφονται εις πίνακα κατά σειράν επιτυχίας των. Αντίγραφον του πίνακος τούτου υποβάλλεται εις τον Υπουργόν των Συγκοινωνιών και Δημοσίων Έργων προς κύρωσιν και δημοσίευσιν εις την Εφημερίδα της Κυβερνήσεως. 3.Δια τους ανεξετασθέντας ως και δια τους το πρώτον εξετασθέντας κατά την παρ. 6 του προηγουμένου άρθρου συντάσσεται συμπληρωματικός πίναξ επιτυχίας κυρούμενος και δημοσιευόμενος κατά τα ανωτέρω, όστις αποτελεί συνέχειαν του τελευταίου δημοσιευθέντος πίνακος επιτυχίας. Ομοίως συμπληρωματικός πίναξ επιτυχίας συντάσσεται και δια τους επιτυγχάνοντας κατά την συμφώνως τη παρ. 5 του προηγουμένου άρθρου ενεργουμένην πτυχιακήν επανεξέτασιν. 4.Εις τους επιτυχώς αποφοιτώντας της Σχολής χορηγείται πτυχίον υπογραφόμενον υπό του Διευθυντού και του Γραμματέως της Σχολής και κυρούμενον υπό του Γενικού Διευθυντού Ταχυδρομείων. Εις το πτυχίον αναγράφεται ο μέσος γενικός βαθμός επιτυχίας του σπουδαστού κατά τας πτυχιακάς εξετάσεις και η διαγωγή ην επεδείξατο εν τη Σχολή. Το πτυχίον και τα αντίγραφα αυτού υπόκεινται εις τα νόμιμα τέλη. Η υποβολή του πτυχίου ή επισήμου αντιγράφου αυτού αποτελεί απαραίτητον δικαιολογητικόν δια τον διορισμόν εις θέσιν Ταχ. Βοηθού. Χορήγησις αντιγράφου είναι δυνατή μετά την έκδοσιν του πτυχίου. Άρθρ.13.-1.Η Ταχυδρομική Σχολή υπάγεται εις την αρμοδιότητα του Υπουργού Συγκοινωνιών και Δημοσίων Έργων, διοικείται δε υπό του κατά την παρ. 2 του επομένου άρθρου Συλλόγου Καθηγητών. 2.Διευθυντής της Σχολής ορίζεται δια Β.Δ/τος εις εκ των επί 2ω τουλάχιστον βαθμώ υπαλλήλων της Γενικής Διευθύνσεως Ταχυδρομείων των κεκτημένων την ιδιότητα ή δικαίωμα διορισμού ως Καθηγητού της Σχολής. Εις τούτον παρέχεται μηνιαία αποζημίωσις εκ δραχ. 200. Τον Διευθυντήν κωλυόμενον αναπληροί έτερος ισόβαθμος υπάλληλος οριζόμενος δι’ αποφάσεως του Υπουργού Συγκοινωνιών και Δημοσίων Έργων. 3.Τα τέλη εισιτηρίων και απολυτηρίων εξετάσεων της Ταχυδρομικής Σχολής, εγγραφής και πτυχίου, άτινα κατατίθενται εις το Δημόσιον Ταμείον ως έσοδον της Ταχυδρομικής Υπηρεσίας, ορίζονται ως κάτωθι: 1)Εισιτήριοι εξετάσεις δραχ. 250 2)Εγγραφή Α΄ έτους   »     400 3)Εγγραφή Β΄ έτους   »     400 4)Επανεγγραφή   »     400 5)Πτυχιακαί εξετάσεις   »     300 6)Πτυχίον   »     300 7)Αντίγραφον πτυχίου   »     100 8)Ταυτότης   »       20 4.Η καθ’ ώραν διδασκαλίας αμοιβή των εκ των Καθηγητών κεκτημένων την ιδιότητα Καθηγητού Πανεπιστημίου ή ετέρας ανωτέρας Σχολής ορίζεται ίση προς την καθ’ ώραν διδασκαλίας αντιμισθίαν των Καθηγητών τούτων εις ετέρας ανωτέρας Σχολάς. Η αμοιβή των λοιπών καθορίζεται κατά τας διατάξεις του άρθρ. 73 του Υπαλληλικού Κώδικος, η δε αποζημίωσις των επιμελητών ως και των μελών των εξεταστικών Επιτροπών, κατά τας διατάξεις του άρθρ. 13 παρ. 3 του Α.Ν. 1502/1950. Άρθρ.14.-1.Ο Διευθυντής της Σχολής έχει υπό την εποπτείαν αυτού την καθόλου λειτουργίαν της Σχολής και το προσωπικόν αυτής. Δύναται να προκαλή την σύγκλησιν του Συλλόγου των     Καθηγητών      της       Σχολής      εις     συνΣελ. 77(α) Εκπαίδευση Ταχυδρομικών Υπαλλήλων 22.Β.β.6 εδριάσεις και εκτελεί τας αποφάσεις αυτού, επιβλέπει δια την τήρησιν των διεπουσών την οργάνωσιν και λειτουργίαν της Σχολής διατάξεων, αναφέρει εις το Υπουργείον πάσαν ενέργειαν ή παράλειψιν του προσωπικού της Σχολής των Καθηγητών και Επιμελητών δυναμένην να έχη ουσιώδη επίδρασιν επί της ευρύθμου λειτουργίας αυτής και εν γένει υποδεικνύει παν μέτρον δυνάμενον να συντείνη εις πληρεστέραν πραγματοποίησιν των σκοπών αυτής. Εις το τέλος εκάστης Σχολικής περιόδου συντάσσει και υποβάλλει έκθεσιν των πεπραγμένων της Σχολής. 2.Οι Καθηγηταί μετά του Διευθυντού συγκροτούσι τον Σύλλογον Καθηγητών της Σχολής. Του Συλλόγου των Καθηγητών προεδρεύει ο εκ των μελών αυτού Δημοσίων λειτουργών ανώτερος κατά βαθμόν και μεταξύ ισοβάθμων ο αρχαιότερος, μη αποκλειόμενος της ασκήσεως του λειτουργήματος του Προέδρου και του Διευθυντού της Σχολής, εφ’ όσον συντρέχωσιν εν τω προσώπω του αι ανωτέρω προϋποθέσεις. Ο Σύλλογος των Καθηγητών έχει τας κάτωθι αρμοδιότητας: α)Προτείνει το αναλυτικόν πρόγραμμα της διδακτέας ύλης εξ εκάστου των εν τη Σχολή διδασκομένων θεωρητικών μαθημάτων και πρακτικών ασκήσεων, ως και το ωρολόγιον πρόγραμμα διδασκαλίας αυτών. β)Αποφασίζει περί του τρόπου διενεργείας εν γένει των διαγωνισμών και πτυχιακών εξετάσεων, ως και περί των επιβλητέων δια πειθαρχικάς παραβάσεις των σπουδαστών ποινών. γ)Γνωμοδοτεί επί παντός θέματος σχέσιν έχοντος προς την οργάνωσιν και λειτουργίαν της Σχολής, τιθεμένου αυτώ υπό του Προέδρου ή του Υπουργείου. 3.Ο Σύλλογος συγκαλείται εις συνεδρίασιν δι’ εγγράφου προσκλήσεως του Προέδρου αυτού, εν η αναγράφονται τα συζητητέα θέματα, ευρίσκεται εν απαρτία παρόντων εξ τουλάχιστον των μελών αυτού, αποφασίζει δε ή γνωμοδοτεί δια ψηφοφορίας και κατά πλειοψηφίαν των παρόντων μελών του, εν ισοψηφία νικώσης της ψήφου του Προέδρου. Η γνώμη των μειοψηφούντων μελών αναγράφεται εν λεπτομερεία εις το σχετικόν πρακτικόν. Τα Πρακτικά των συνεδριάσεων τηρούνται υπό του Γραμματέως της Σχολής οριζομένου δι’ αποφάσεως του Υπουργού Συγκοινωνιών-Δημ. Έργων εκ των υπαλλήλων αυτής. 4.Οι Καθηγηταί καταρτίζουν αναλυτικόν πρόγραμμα της υπ’ αυτών διδακτέας ύλης εις τα θεωρητικά μαθήματα και τας πρακτικάς ασκήσεις τιθεμένου υπ’ όψιν του Συλλόγου, ασφαλίζουσι την εν τη αιθούση των παραδόσεων ευταξίαν και τηρούσι πίνακα των απουσιαζόντων εκ των παραδόσεων και πρακτικών ασκήσεων σπουδαστών, ον παραδίδουσι κατά μήνα εις τον Διευθυντήν της Σχολής. Σελ. 78(α) Οι Καθηγηταί μη προσερχόμενοι δι’ αποχρώντα λόγον προς διδασκαλίαν οφείλουσι να ειδοποιούσι περί τούτου εγκαίρως τον Διευθυντήν της Σχολής και να συμπληρούσι μεταγενεστέρως τας ούτω μη πραγματοποιηθείσας ώρας διδασκαλίας. 5.Οι Επιμεληταί οφείλουσι να προσέρχωνται ανελλιπώς και κανονικώς εις τα καθήκοντά των, μη δυνάμενοι να απουσιάσωσιν άνευ δεδικαιολογημένης αιτίας και προηγουμένης αδείας του Διευθυντού της Σχολής, είναι υπεύθυνοι δια την τήρησιν της τάξεως υπό της ομάδος των σπουδαστών με την διδασκαλίαν της οποίας επεφορτίσθησαν, τηρούσι πίνακα των απουσιαζόντων, τον οποίον παραδίδουσιν εις τον οικείον Καθηγητήν και λαμβάνουσι παν μέτρον δια την πλήρη πρακτικήν κατάρτισιν της ομάδος των. 6.Καθηγητής ή Επιμελητής κωλυόμενος δι’ οιονδήποτε λόγον να ασκήση τα καθήκοντά του δια χρονικόν διάστημα ουχί μείζον του τριμήνου αναπληρούται υφ’ ετέρου Καθηγητού ή Επιμελητού δι’ αποφάσεως του Υπουργού Συγκοινωνιών-Δημ. Έργων μετά πρότασιν του Συλλόγου των Καθηγητών, αντικαθίσταται δ’ οριστικώς εν περιπτώσει παρατάσεως του κωλύματος πέραν των τριών μηνών, πλην αν συντρέχη εξαιρετική περίπτωσις δικαιολογούσα την πέραν του τριμήνου απουσίαν οπότε παρέχεται ειδική προς τούτο έγκρισις δι’ αποφάσεως του Υπουργού Συγκοινωνιών-Δημ. Έργων. 7.Αι λεπτομέρειαι εφαρμογής των διατάξεων του παρόντος Δ/τος ρυθμίζονται δια του εσωτερικού Κανονισμού λειτουργίας της Σχολής, όστις συντασσόμενος υπό του Συλλόγου των Καθηγητών, κυρούται δι’ αποφάσεως του Υπουργού ΣυγκοινωνιώνΔημ. Έργων, μετά σύμφωνον γνωμοδότησιν του Συμβουλίου Ταχ. Εκμεταλλεύσεως. 22.Β.β.6 Εκπαίδευση Ταχυδρομικών Υπαλλήλων Άρθρ.15.-1.Οι σπουδασταί οφείλουσι να συμμορφώνται προς τον Κανονισμόν της Σχολής και τας διδομένας διαταγάς και οδηγίας, να φέρωνται μετά προσήκοντος σεβασμού εις τους καθηγητάς, Επιμελητάς και Προσωπικόν εν γένει της Σχολής, να μη διαταράσσωσι την εν τη Σχολή τάξιν και ησυχίαν, να συμπεριφέρωνται κατά τρόπον μη προσβάλλοντα την τιμήν ή αξιοπρέπειαν των συναδέλφων των ή απάδοντα εις την αξιοπρέπειαν του σπουδαστού, άλλως υπόκεινται εις πειθαρχικόν έλεγχον. Η ανοίκειος προς το διδακτικόν προσωπικόν συμπεριφορά, ως και η διατάραξις της τάξεως κατά την διάρκειαν της διδασκαλίας, αποτελούσιν επιβαρυντικήν περίπτωσιν. 2.Αι επιβαλλόμεναι εις τους σπουδαστάς ποιναί, μετά προηγουμένην κλήσιν εις απολογίαν, είναι: α)έγγραφος επίπληξις τοιχοκολλουμένη και εις την Σχολήν, β)προσωρινή αποβολή μέχρι πέντε ημερών, γ)προσωρινή αποβολή μέχρις ενός μηνός, δ)οριστική αποβολή. Εις ην περίπτωσιν η παράβασις γίνει κατά την ώραν της διδασκαλίας ο Καθηγητής δύναται να εκβάλη τον υπαίτιον εκ της αιθούσης των παραδόσεων και να προκαλέση την επιβολήν της δεούσης πειθαρχικής ποινής. Εκ των ανωτέρω υπό στοιχεία α΄-δ΄ ποινών τας μεν υπό στοιχεία α΄ και β΄ επιβάλλει ανεκκλήτως ο Διευθυντής της Σχολής τας δε υπό στοιχεία γ΄ και δ΄ ο Σύλλογος των Καθηγητών. Προκειμένου περί οριστικής αποβολής αύτη εκτελείται μετά προηγουμένην έγκρισιν του Υπουργού Συγκοινωνιών-Δημ. Έργων, δυναμένου να μετατρέψη ταύτην εις μηνιαίαν προσωρινήν αποβολήν μετά σύμφωνον γνωμοδότησιν του Συμβουλίου Ταχυδρομικής Εκμεταλλεύσεως. Άρθρ.16.-1.Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. Εν τούτοις αι πτυχιακαί εξετάσεις του Σχολικού έτους 1959-1960 θέλουσιν ενεργηθή και τα αποτελέσματα τούτων θέλουσι κριθή συμφώνως προς τας μέχρι τούδε ισχυούσας διατάξεις. Δια την επανεξέτασιν των προ της ισχύος του παρόντος απορριφθέντων κατά τας πτυχιακάς εξετάσεις ως και δια την επανεξέτασιν των κατά τας πτυχιακάς εξετάσεις του σχολικού έτους 1959-1960 μη συγκεντρούντων βαθμολογίαν επιτυχίας ούτε βάσει των προϊσχυουσών διατάξεων ούτε βάσει των δια του παρόντος τιθεμένων νέων διατάξεων, θέλουσιν εφαρμοσθή αι νέαι αύται διατάξεις, ως προς τε το δικαίωμα καθολικής μεμονωμένης επανεξετάσεως και τον χρόνον διενεργείας της επανεξετάσεως ως και την βαθμολογίαν. 2.Τα Β.Δ/τα α)από 31/10-16/12/53 «περί εκπαιδεύσεως των Ταχυδρομικών Υπαλλήλων κλπ.» (ΦΕΚ 345 Α΄ 1953), β)από 18/12/54-8/1/55 «περί συμπληρώσεως του περί εκπαιδεύσεως των Ταχ. Υπαλλήλων κλπ. Β.Δ/τος της 31.10.53» (ΦΕΚ 5 Α΄/ 1955), γ)από 18/1-20/2/58 «περί τροποποιήσεως και συμπληρώσεως του από 31.10.53 Β.Δ/τος περί εκπαιδεύσεως των Ταχυδρομικών υπαλλήλων κλπ.», (ΦΕΚ 24 Α΄/1958) και δ)από 30.12.58-9.1.59 «περί προσωρινής αναστολής ισχύος διατάξεως του από 18/1-20/2/58 Β.Δ/τος περί τροποποιήσεως και συμπληρώσεως του από 31 Οκτ. 1953 Β.Δ/τος κλπ.», καταργούνται από της ισχύος του παρόντος. 3.Κατά την πρώτην εφαρμογήν του παρόντος η απόφασις του Υπουργού Συγκοινωνιών-Δημ. Έργων, δι’ ης ήθελε ορισθή ο αριθμός των εισακτέων εις την Σχολήν κατά το αρξάμενον Σχολικόν έτος συμφώνως προς τας εν άρθρ. 1 του παρόντος, εκδοθήσεται εντός 15 ημερών από της δημοσιεύσεως αυτού. Εις τον Ημέτερον επί των Συγκοινωνιών Υφυπουργόν ανατίθεμεν την δημοσίευσιν και εκτέλεσιν του παρόντος. Άρθρ.2.-1.Εις την Ταχυδρομικήν Σχολήν εισάγονται πτυχιούχοι Γυμνασίου ή αντιστοίχου ανεγνωρισμένης Σχολής Μέσης Εκπαιδεύσεως εκ των κεκτημένων τα υπό των άρθρ. 13-20 του Νόμ. 1811/1951 οριζόμενα λοιπά προσόντα ηλικίαν δε από 21 μέχρις 30 ετών, επιτυγχάνοντες εις εισιτηρίους εξετάσεις ενεργουμένας ενώπιον εξεταστικής Επιτροπής εκ καθηγητών της Σχολής συγκροτουμένης κατά τας διατάξεις των παρ. 1 και 2 του άρθρ. 22 του Νόμ. 1811/1951. Βλ. και άρθρ. 11 παρ. 1 Ν.Δ. 4119/1960 ανωτ. σελ. 66. 2.Αι εισιτήριοι εξετάσεις προκηρύσσονται υπό της Γενικής Διευθύνσεως Ταχυδρομείων. Η σχετική προκήρυξις δημοσιεύεται εν περιλήψει τριάκοντα τουλάχιστον ημέρας προ της διεξαγωγής της εξετάσεως εις δύο τουλάχιστον εκ των μάλλον κυκλοφορουσών καθημερινών εφημερίδων των Αθηνών, ως και εις μία των εν Θεσσαλονίκη εκδιδομένων, τοιχοκολλάται δε ως έχει εις τα Καταστήματα της Γενικής Διευθύνσεως Ταχυδρομείων και των λοιπών Περιφ. Ταχ. Υπηρεσιών και Γραφείων του Κράτους. 22.Β.β.5-6 Εκπαίδευση Ταχυδρομικών Υπαλλήλων Δια της προκηρύξεως ανακοινούται ο αριθμός των εισακτέων σπουδαστών, ορίζεται δ’ άμα ο τόπος διεξαγωγής των εισιτηρίων εξετάσεων, η ημέρα ενάρξεως αυτών, η αρχή προς ην θα υποβληθώσιν αι αιτήσεις των υποψηφίων και η προθεσμία υποβολής των αιτήσεων, ήτις δεν δύναται να είναι κατωτέρα των 10 ημερών προ της οριζομένης δια την έναρξιν της εξετάσεως. Δια της αυτής προκηρύξεως παρέχεται πάσα αναγκαία πληροφορία περί των συνυποβλητέων μετά των αιτήσεων δικαιολογητικών και των εξετασθησομένων μαθημάτων, ως και της ημέρας ενάρξεως της υγειονομικής εξετάσεως. 3.Μετά της αιτήσεως συμμετοχής εις τας εισιτηρίους εξετάσεις δέον να υποβάλλωνται, επί ποινή απαραδέκτου αυτής, πλην του πιστοποιητικού σπουδών αρμοδίως κεκυρωμένου και της αποδείξεως καταβολής των κεκανονισμένων εξετάστρων και τα επίσημα δικαιολογητικά τα προβλεπόμενα υπό των διατάξεων του από 10.1.1953 Β.Δ/τος «περί των υποχρεώσεων των υποψηφίων προς διορισμόν κλπ.» ως ετροποποιήθη και συνεπληρώθη μεταγενεστέρως, εξ ων θα διαπιστούται η συνδρομή των προβλεπομένων εν άρθρ. 13-19 του Νόμ. 1811/1951 προσόντων, επίσης δε και δύο φωτογραφίαι προσφάτου εκδόσεως. Άρθρ.3.-1.Οι υποψήφιοι και οι σπουδασταί δέον να είναι υγιείς και αρτιμελείς κατά τας σχετικάς περί τούτου διατάξεις του άρθρ. 20 του Νόμ. 1811/1951. Μέχρις εκδόσεως των Β.Δ/των των προβλεπομένων υπό των παρ. 2 και 3 του άρθρου τούτου εφαρμόζονται καθ’ όσον αφορά τας αποκλειούσας την είσοδον εις την Ταχυδρομικήν Σχολήν παθήσεις και βλάβας αι διατάξεις του από 21/6-3/8/37 Β.Δ/τος «περί καθορισμού ανωμαλιών της φυσιολογικής καταστάσεως του οργανισμού κλπ.». 2.Ως αρμοδία δια την υγειονομικήν εξέτασιν των υποψηφίων ορίζεται η κατά τας διατάξεις του Α.Ν. 1676/1939 μόνιμος Υγειονομική Επιτροπή, Η πιστοποίησις της υγείας των υποψηφίων δια την Ταχυδρομικήν Σχολήν δεν δύναται να αναπληρώση την κατά το άρθρ. 20 του Νόμ. 1811/1951 απαιτουμένην ομοίαν δια τον διορισμόν τούτων, ως πτυχιούχων, εις την Ταχυδρομικήν Υπηρεσίαν. 3.Τα δικαιολογητικά των υποψηφίων ελέγχονται υπό της εξεταστικής επιτροπής, ήτις εν όψει και του αποτελέσματος της υγειονομικής αυτών εξετάσεως ήτις απαραιτήτως δέον να έχη συντελεσθή προ της ενάρξεως των εισαγωγικών εξετάσεων, συντάσσει πρακτικόν εις το οποίον αναφέρονται οι δεκτοί προς συμμετοχήν εις τας εξετάσεις, ως και οι αποκλειόμενοι αναγραφομένης και της αιτίας αποκλεισμού εκάστου. Το πρακτικόν τούτον τοιχοκολλάται έξωθι της Σχολής τρεις τουλάχιστον ημέρας προ της ενάρξεως των εισιτηρίων εξετάσεων. 4.Οι μετέχοντες των εισιτηρίων εξετάσεων οφείλουσι να προσέρχωνται εγκαίρως εις ον τόπον ενεργήται αύτη και να φέρωσι μεθ’ εαυτών το υπό της Σχολής χορηγηθέν αυτοίς δελτίον ταυτότητος επί ποινή αποκλεισμού εκ των εξετάσεων. Η ταυτότης των υποψηφίων ελέγχεται κατά την εκάστοτε προσέλευσίν των εις την αίθουσαν των εξετάσεων. Άρθρ.4.-1.Κατά τας εισιτηρίους εξετάσεις τα εξεταζόμενα μαθήματα είναι: α)Έκθεσις Ιδεών, β)Μαθηματικά (η εις τα εγκεκριμένα βιβλία αριθμητικής, Αλγέβρας και Γεωμετρίας των Γυμνασίων περιεχομένη ύλη και σχετικά προς την ύλην ταύτην προβλήματα και ασκήσεις), γ)Παγκόσμιος Γεωγραφία και δ)Γαλλικά (γραφή καθ’ υπαγόρευσιν και μετάφρασις 15-20 στίχων απλού κειμένου μετά γραμματικών παρατηρήσεων). Αι εισιτήριοι εξετάσεις ενεργούνται γραπτώς, τα δε καθ’ έκαστον θέματα του εξετασθησομένου μαθήματος ορίζονται υπό της εξεταστικής Επιτροπής αναλόγως εφαρμοζομένων δια την διεξαγωγήν των εξετάσεων τούτων των διατάξεων των διεπουσών τους διαγωνισμούς δια τον διορισμόν εις δημοσίαν θέσιν. 2.Η βαθμολόγησις των γραπτών των εισιτηρίων εξετάσεων γίνεται επί τη βάσει κλίμακος βαθμολογίας 0-20. Δια την έκθεσιν ιδεών, η επί τη οποία εξέτασις προηγείται των λοιπών μαθημάτων, ορίζονται δύο εξετασταί έκαστος των οποίων βαθμολογεί ιδιαιτέρως εις ειδικήν κατάστασιν περιλαμβάνουσαν τον αναγραφόμενον εν τω γραπτώ ειδικόν αριθμόν. Ο μέσος όρος βαθμολογίας τούτων αναγράφεται επί του γραπτού υπό του Προέδρου της Επιτροπής. Εις περίπτωσιν διαφοράς εις την υπό των εξεταστών βαθμολογίαν μείζονος των δύο βαθμών, έκαστος τούτων υποχρεούται να δικαιολογήση τον δοθέντα βαθμόν δι’ ειδικής συντόμου εκθέσεώς του, ο δε τελικός βαθμός καθορίζεται υπό της εξεταστικής Επιτροπής. Επιτυχών εις την έκθεσιν ιδεών θεωρείται ο λαβών μέσον όρον βαθμολογίας τουλάχιστον 12. Οι αποτυχόντες εις την έκθεσιν ιδεών αποκλείονται της εξετάσεως των λοιπών μαθημάτων. Θεωρείται τελικώς επιτυχών εις τας εισιτηρίους εξετάσεις ο συγκεντρώσας σύνολον βαθμών τουλάχιστον 45 εξ ων τουλάχιστον 12 εις την έκθεσιν ιδεών. 3.Υποψήφιοι γνωρίζοντες καλώς την Αγγλικήν ή Γερμανικήν γλώσσαν δικαιούνται όπως ζητήσωσι δι’ αιτήσεώς των υποβαλλομένης προ της ενάρ-ξεως των εισιτηρίων εξετάσεων την εξέτασίν των προσθέτως και εις τα μαθήματα ταύτα. Ο εξεταζόμενος βαθμολογείται βάσει κλίμα-κος      βαθμολογίας 0-5,    θεωρείται     δε     επι(Αντί της σελ. 73) Σελ. 73(α) 228-041 Εκπαίδευση Ταχυδρομικών Υπαλλήλων 22.Β.β.6 τυχών εφ’ όσον λάβη βαθμόν τουλάχιστον 3. Ο ούτω ληφθησόμενος βαθμός προσαυξάνει τον συνολικόν βαθμόν επιτυχίας αυτού εφ’ όσον ο τελευταίος ούτος είναι τουλάχιστον 45. Εξετασταί εις την Αγγλικήν ή Γερμανικήν γλώσσαν ορίζονται καθηγηταί της αγγλικής ή γερμανικής σχολών μέσης εκπαιδεύσεως ή ταχ. υπάλληλοι κεκτημένοι πτυχίον PROFICIENCY (αγγλικής) ή ABITURZEDGNIS (γερμανικής). 4.Πίναξ τελικής επιτυχίας υπογραφόμενος υπό της εξεταστικής Επιτροπής υποβάλλεται εις τον Υπουργόν Συγκοινωνιών-Δημοσίων Έργων προς κύρωσιν, εκ του ούτω δε κυρουμένου δημοσιεύεται εις την Εφημερίδα της Κυβερνήσεως απόσπασμα περιλαμβάνον μόνον τους επιτυχόντας μετά του βαθμού εκάστου. Άρθρ.5.-1.Εκ των επιτυχόντων εισάγονται εις την Σχολήν οι έχοντες σειράν επιτυχίας μέχρι του αριθμού των ως εισακτέων ορισθέντων. Ούτοι εγγράφονται εις το οικείον μητρώον σπουδαστών μετά προηγουμένην καταβολήν του τέλους εγγραφής. Εν περιπτώσει ισοβαθμίας προς τον τελευταίον εισακτέον, εισάγονται εις την Σχολήν, καθ’ υπέρβασιν του ορισθέντος αριθμού εισακτέων μέχρι πέντε κατ’ ανώτερον όριον κατά την σειράν επιτυχίας εις την έκθεσιν ιδεών. Εν περιπτώσει ισοβαθμίας και εις την έκθεσιν ιδεών εισάγονται οι δια κλήρου ευνοηθησόμενοι. Το ανώτατον όριον αριθμού εισακτέων σπουδαστών δι’ εκάστην σχολικήν περίοδον εις την λειτουργούσαν εν Αθήναις Ταχυδρομικήν Σχολήν ωρίσθη εις 30 δια του άρθρ. 4 Β.Δ. 794/ 1962 (κατωτ. αριθ. 7). 2.Οι εκ των εισακτέων μη παρουσιαζόμενοι εξ οιουδήποτε λόγου προς εγγραφήν εντός δέκα ημερών από της ενάρξεως των μαθημάτων διαγράφονται του πίνακος αντικαθιστάμενοι δι’ ισαρίθμων επιτυχόντων κατά την οικείαν σειράν, πλην αν εισήχθησαν υπεράριθμοι κατά το τελευταίον εδάφιον της προηγουμένης παραγράφου. Εν πάσει περιπτώσει μετά πάροδον μηνός από της ενάρξεως των μαθημάτων ουδείς γίνεται δεκτός προς εγγραφήν εις την Σχολήν εκ των καλουμένων εις αντικατάστασιν των μη προσελθόντων. 3.Εις περίπτωσιν καθ’ ην ο αριθμός των επιτυχόντων είναι ελάσσων του αριθμού των εισακτέων, η Σχολή λειτουργεί μόνον δια των επιτυχόντων. 4.Η επιτυχία εις τας εισιτηρίους εξετάσεις σχολικής τινος περιόδου δεν παρέχει δικαίωμα εγγραφής και φοιτήσεως εις την Σχολήν κατά την επομένην ή οιανδήποτε άλλην μεταγενεστέραν περίοδον λειτουργίας αυτής. Σελ. 74(α) 228-042 Άρθρ.6.-1.Οι σπουδασταί της Ταχ. Σχολής υποχρεούνται κατά το διάστημα της διετούς φοιτήσεώς των να παρακολουθήσωσι τα εξής μαθήματα μετά των οικείων φροντιστηριακών ασκήσεων. α)Συνταγματικόν και Διοικητικόν Δίκαιον. β)Αστικόν Δίκαιον. γ)Πολιτικήν Οικονομίαν, Δημοσίαν Οικονομίαν και Δημόσιον Λογιστικόν. δ)Ποινικόν Δίκαιον και Ποινικήν Δικονομίαν. ε)Γεωγραφίαν Παγκόσμιον και της Ελλάδος. ς)Γαλλικά. ζ)Γενικήν Οργάνωσιν της Ταχ. Υπηρεσίας. η)Ταχ. Δίκτυον και Διαβιβάσεις. θ)Ταχ. Ανταποκρίσεις. ι)Ειδικάς Ταχ. Υπηρεσίας. ια)Ταχυδρομικόν Ταμιευτήριον και Στοιχεία Λογιστικής. ιβ)Στοιχεία Τηλεπικοινωνιών. Εις έκαστον των ανωτέρω μαθημάτων αντιστοιχεί και ανά μία έδρα καθηγητού. 2.Εκ των μαθημάτων τούτων το Συνταγματικόν και Διοικητικόν Δίκαιον, η Γενική Οργάνωσις της Ταχ. Υπηρεσίας, αι Ταχ. ανταποκρίσεις και αι ειδικαί Ταχ. Υπηρεσίαι θεωρούνται ως πρωτεύοντα. 3.Η φροντιστηριακή άσκησις εις τα υπό στοιχεία ζ, θ, ι, ια και εις όσα άλλα μαθήματα ήθελε κρίνει το Συμβούλιον Εκμεταλλεύσεως μετά σύμφωνον γνώμην του συλλόγου καθηγητών περιλαμβάνει και πρακτικήν εξάσκησιν των σπουδαστών τιθεμένων προς τούτο εις την διάθεσιν αυτών πάντων των εν χρήσει ειδικών βιβλίων, εντύπων, υλικών, οργάνων και μηχανημάτων. Αι τοιαύται πρακτικαί ασκήσεις και εφαρμογαί γίνονται υπό την εποπτείαν του οικείου καθηγητού, βοηθουμένου παρ’ ειδικών προς τούτο επιμελητών. 4.Η διδασκαλία εκάστου μαθήματος γίνεται βάσει αναλυτικού προγράμματος διδακτέας ύλης, προτεινομένου υπό του συλλόγου των καθηγητών της Σχολής και εγκρινομένου δι’ αποφάσεως του Υπουργού Συγκοινωνιών, μετά σύμφωνον γνωμοδότησιν του Συμβουλίου Ταχ. Εκμεταλλεύσεως. Κατά τον αυτόν τρόπον προτείνεται και εγκρίνεται και ο καθ’ έκαστον σχολικόν έτος συνολικός αριθμός των ωρών διδασκαλίας κατά μάθημα ως και το ωρολόγιον πρόγραμμα διδασκαλίας. Εξαιρετικώς το πρόγραμμα διδακτέας ύλης δια τα υπό στοιχεία ια΄ και ιβ΄ μαθήματα εγκρίνεται δι’ αποφάσεως του Υπουργού Συγκοινωνιών, μετά πρότασιν των οικείων Γεν. Δ/νσεων Ταχυδ. Ταμιευτηρίου και Τηλεπικοινωνιών και σύμφωνον γνωμοδότησιν του Συμβουλίου Ταχυδρομικής Εκμεταλλεύσεως. 22.Β.β.6 Εκπαίδευση Ταχυδρομικών Υπαλλήλων Άρθρ.7.-1.Η διδασκαλία των μαθημάτων α)Συνταγματικού και Διοικητικού Δικαίου, β)Αστικού Δικαίου, γ)Πολιτικής Οικονομίας, Δημοσίας Οικονομίας και Δημοσίου Λογιστικού ανατίθεται εις καθηγητάς ή υφηγητάς ομοειδών εδρών Ανωτάτων Σχολών. Η διδασκαλία των λοιπών μαθημάτων ανατίθεται εις Καθηγητάς ή Υφηγητάς ομοειδών εδρών Ανωτάτων Σχολών ως και εις ανωτάτους ή ανωτέρους υπαλλήλους επί βαθμώ 4ω και άνω της Γενικής Διευθύνσεως Ταχυδρομείων, εν ενεργεία ή μη, πτυχιούχους του Πανεπιστημίου ή της Α.Σ.Ο.Ε.Ε. ή της Παντείου ή της Ανωτέρας Ταχυδρομικής Σχολής, ειδικώς δε των μαθημάτων α)Ταχυδρομικόν Ταμιευτήριον και Στοιχεία Λογιστικής και β)Στοιχεία Τηλεπικοινωνιών η διδασκαλία ανατίθεται και εις ανωτάτους ή ανωτέρους υπαλλήλους επί βαθμώ 4ω και άνω των οικείων αντιστοίχως Γενικών Διευθύνσεων Ταχ. Ταμιευτηρίου και Τηλεπικοινωνιών πτυχιούχους Ανωτάτων ή Ανωτέρων Σχολών. Άπαντες οι ανωτέρω ορίζονται ως Καθηγηταί της Σχολής δι’ αποφάσεως του Υπουργού Συγκοινωνιών-Δημοσίων Έργων μετά γνωμοδότησιν του Συμβουλίου Ταχυδρομικής Εκμεταλλεύσεως. 2.Η φροντιστηριακή άσκησις των σπουδαστών, εις τα μαθήματα τα προσδιοριζόμενα υπό του Συμβουλίου Ταχ. Εκμεταλλεύσεως κατόπιν προτάσεως του Συλλόγου των Καθηγητών της Σχολής, ανατίθεται εις Επιμελητάς. Ως Επιμεληταί ορίζονται δι’ αποφάσεως του Υπουργού Συγκοινωνιών και Δημ. Έργων μετά γνώμην του Συμβουλίου Εκμεταλλεύσεως κατόπιν προτάσεως του Συλλόγου των Καθηγητών είτε επιστήμονες Βοηθοί ή Επιμεληταί Καθηγητών Ανωτάτων Σχολών είτε υπάλληλοι της Γενικής Διευθύνσεως Ταχυδρομείων εκ των πτυχιούχων Πανεπιστημίων ή άλλων Ανωτάτων Σχολών. Προκειμένου περί επαγγελματικών μαθημάτων δύνανται να ορίζωνται ως Επιμεληταί και μη πτυχιούχοι Ανωτάτων Σχολών υπάλληλοι των Γενικών Διευθύνσεων Ταχυδρομείων, Ταχ. Ταμιευτηρίου και Τηλεπικοινωνιών εκ των εχόντων 10ετή τουλάχιστον υπηρεσίαν, ανωτέραν επαγγελματικήν μόρφωσιν και ειδικάς γνώσεις. Άρθρ.8.1.Οι σπουδασταί υποχρεούνται εις τακτικήν φοίτησιν. Ούτοι προσερχόμενοι εγκαίρως εις την Σχολήν κατά το ωρολόγιον πρόγραμμα διδασκαλίας, οφείλουσι να συμμορφούνται προς τον Κανονισμόν της Σχολής υποκείμενοι εις τας υπό του παρόντος Δ/τος απειλουμένας ποινάς. 2.Σπουδαστής απουσιάζων εκ των μαθημάτων, εξ οιασδήποτε αιτίας, εις σύνολον ωρών διδασκαλίας ή πρακτικής ασκήσεως υπερβαίνον το 1/8 των κατά το οικείον σχολικόν έτος πραγματοποιηθεισών, είτε το 1/4 των ωρών διδασκαλίας ενός των μαθημάτων αποκλείεται του επί τη λήξει του σχολικού έτους διεξαγομένου διαγωνισμού και διαγράφεται της Σχολής, πλην αν αι απουσίαι αύται οφείλονται εις νόσον ή άλλον λόγον ανωτέρας βίας προσηκόντως βεβαιουμένου δεν υπερέβησαν δε αύται το διπλάσιον των τιθεμένων ως άνω ορίων. 3.Σπουδαστής αποκλεισθείς κατά τα ανωτέρω του διαγωνισμού λόγω απουσιών μη οφειλομένων εις ιδίαν αυτού υπαιτιότητα, δύναται κατ’ εξαίρεσιν να επαναλάβη τα μαθήματα του αυτού έτους κατά την αμέσως προσεχή περίοδον κατόπιν σχετικής αποφάσεως του Συλλόγου των Καθηγητών, εγκρινομένης υπό του Υπουργού Συγκοινωνιών. 4.Ο λόγω νόσου υπέρ τας τρεις ημέρας απουσιάζων σπουδαστής υποχρεούται όπως ειδοποιήση την διεύθυνσιν της Σχολής προς νόμιμον διαπίστωσιν της ασθενείας του. 5.Αι καθ’ εβδομάδα ώραι διδασκαλίας και πρακτικών ασκήσεων οριζόμεναι υπό του Συλλόγου των Καθηγητών δεν δύνανται να υπερβώσι τας 40 ουδέ να είναι ελάσσονες των 30. 6.Η Ταχυδρομική Σχολή αργεί καθ’ ας ημέρας αργεί και η Πάντειος Ανωτάτη Σχολή Πολιτικών Επιστημών. Άρθρ.9.-1.Αι εξετάσεις εις την Ταχυδρομικήν Σχολήν ορίζονται εις τμηματικάς και πτυχιακάς. Των πτυχιακών εξετάσεων προηγείται πρακτική άσκησις πραγματοποιουμένη κατά τα εν τω επομένω άρθρω οριζόμενα. 2.Η κατά τας εξετάσεις και πρακτικάς ασκήσεις ικανότης των σπουδαστών εκτιμάται δια των επομένων βαθμών δηλουμένων δια των έναντι αυτών αριθμών: Άριστα 19-20 Λίαν καλώς 16-18,50 Καλώς 12-15,50 Σχεδόν καλώς 10-11,50 Μετρίως  4-9,50 Κακώς  0-3,50 Κλάσματα βαθμών από 0,50 και άνω λογίζονται δια τον ως άνω χαρακτηρισμόν ως πλήρης μονάς. 3.Αι τμηματικαί εξετάσεις ενεργούνται γραπτώς άμα τη λήξει των μαθημάτων εκάστου σχολικού έτους εις εν έκαστον των μαθημάτων και επί του συνόλου της διδαχθείσης ύλης κατά το έτος τούτο. Οι επιτυγχάνοντες εις τας εξετάσεις του πρώτου έτους εγγράφονται εις το δεύτερον έτος, οι δε επιτυγχάνοντες εις τας του δευτέρου έτους υποβάλλονται εις την υπό του επομένου άρθρου προβλεπομένην πρακτικήν άσκησιν. 4.Επιτυχών εις τας Τμηματικάς εξετάσεις θεωρείται ο σπουδαστής ο λαβών εις έκαστον μεν των πρωτευόντων μαθημάτων βαθμόν τουλάχιστον 12 εις έκαστον δε των λοιπών τουλάχιστον 10. Σελ. 75 Εκπαίδευση Ταχυδρομικών Υπαλλήλων 22.Β.β.6 Σπουδαστής λαβών βαθμόν κατώτερον της ως άνω βάσεως εις δύο ή πλείονα πρωτεύοντα μαθήματα ή εις εν πρωτεύον και δύο ή πλείονα δευτερεύοντα απορρίπτεται. Απορρίπτεται ωσαύτως ο σπουδαστής ο λαβών βαθμόν κατώτερον της βάσεως εις τέσσαρα ή πλείονα δευτερεύοντα μαθήματα. Ανεξεταστέος είναι ο σπουδαστής ο λαβών βαθμόν κατώτερον της βάσεως εις εν πρωτεύον μάθημα ή εις εν πρωτεύον και εν μόνον δευτερεύον ή εις εν μέχρι τρία δευτερεύοντα. 5.Οι ανεξεταστέοι επανεξετάζονται μετά τρίμηνον από του πέρατος των εξετάσεων εις τα μαθήματα εις α υπελείφθησαν της βάσεως, τυχόν δε αποτυγχάνοντες κατά την επανεξέτασιν ταύτην απορρίπτονται. Σπουδαστής μη προσελθών εις τας τμηματικάς εξετάσεις είτε γενικώς είτε εις τινα μόνον μαθήματα θεωρείται αποτυχών εις το μάθημα ή τα μαθήματα ταύτα, εις τα οποία λαμβάνει βαθμόν Ο. Εάν δεν προσήλθε δια δεδικαιολογημένην αιτίαν προσηκόντως βεβαιουμένην δύναται τη αιτήσει του να εξετασθή μετά των ανεξεταστέων κατόπιν σχετικής ανεκκλήτου αποφάσεως του Συλλόγου των Καθηγητών. 6.Οι απορριπτόμενοι κατά τας τμηματικάς εξετάσεις ως και οι αποκλειόμενοι λόγω δεδικαιολογημένων απουσιών δικαιούνται εφ’ άπαξ να επαναγραφώσιν εις το ίδιον έτος της Σχολής κατά την αμέσως προσεχή περίοδον λειτουργίας ταύτης και αν έτι εν τω μεταξύ υπερέβησαν το όριον ηλικίας.